|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 31.05.2024 | nr 22 | |
| **Sotsiaalministri 6. detsembri 2013. a määruse nr 40 „Rahvusvahelise kaitse taotleja ja väljasaadetava tervisekontrolli ja neile osutatavate tervishoiuteenuste riigieelarvest rahastamise ulatus ja kord“ muutmine** |  |

Määrus kehtestatakse välismaalasele rahvusvahelise kaitse andmise seaduse § 11 lõike 8 ja väljasõidukohustuse ja sissesõidukeelu seaduse § 269 lõike 7 alusel ning kooskõlas tervishoiuteenuste korraldamise seaduse § 52 lõigetega 32 ja 33.

**§ 1.** **Sotsiaalministri 6. detsembri 2013. a määruse nr 40 „Rahvusvahelise kaitse taotleja ja väljasaadetava tervisekontrolli ja neile osutatavate tervishoiuteenuste riigieelarvest rahastamise ulatus ja kord“ muutmine**

Sotsiaalministri 6. detsembri 2013. a määruses nr 40 „Rahvusvahelise kaitse taotleja ja väljasaadetava tervisekontrolli ja neile osutatavate tervishoiuteenuste riigieelarvest rahastamise ulatus ja kord“ tehakse järgmised muudatused:

**1)** määruse pealkiri sõnastatakse järgmiselt:

„Rahvusvahelise kaitse taotleja ja väljasaadetava tervishoiuteenused“;

**2)** paragrahvi 2 lõige 2 sõnastatakse järgmiselt:

„(2) Väljasaadetava ja teiste kinnipidamiskeskusesse paigutatud isikute tervisekontrolli teeb tervishoiuteenuse osutaja, kellega Tervisekassa on sõlminud lepingu vangistusseaduse § 49 lõike 4 ning väljasõidukohustuse ja sissesõidukeelu seaduse § 269 lõike 1 alusel, tingimustel ja korras.“;

**3)** paragrahvi 2 täiendatakse lõikega 3 järgmises sõnastuses:

„(3) Kinnipidamiskeskuses tervisekontrolli osutamise täpsem kord lepitakse kokku kinnipidamiskeskuses tervishoiuteenust osutava tervishoiuteenuse osutajaga sõlmitud ravi rahastamise lepingu lisas.“;

**4)** paragrahvi 3 lõiked 1 ja 2 sõnastatakse järgmiselt:

„(1) Tervisehoiuteenuse ja ravimi vajalikkuse otsustab käesoleva määruse §-s 2 nimetatud tervishoiuteenuse osutaja.

(2)   Majutuskeskuses valib tervishoiuteenuse osutaja ning tervishoiuteenuse osutamise aja ja koha majutuskeskuse töötaja ning kinnipidamiskeskuses valib tervishoiuteenuse osutamise aja ja koha kinnipidamiskeskuse ametnik, lähtudes rahvusvahelise kaitse taotleja või väljasaadetava vajadustest ja raha otstarbeka kasutamise põhimõttest.

**5)** paragrahvi 6 tekst sõnastatakse järgmiselt:

„Tervishoiuteenuste osutamist ja ravimite soetamist rahastatakse riigieelarvest majutuskeskuse kaudu või kinnipidamiskeskuses Tervisekassa kaudu.“.

**§ 2. Määruse jõustumine**

Määrus jõustub 1. juulil 2024. aastal.

(allkirjastatud digitaalselt)

Riina Sikkut

terviseminister

(allkirjastatud digitaalselt)

Maarjo Mändmaa

kantsler